"okwesibili, indlela yangempela ineqiniso, ingabonisa abantu indlela okumele benze ngayo enkathini entsha futhi ingenza abantu bathole amalungiselelo amasha okuphila. isimo sabo siba noguquko olwengeziwe futhi ubuntu babo buya ngokuya bujwayeleka. emsebenzini wakhe wezinsuku zokugcina, unkulunkulu usomandla ukhipha amaqiniso amaningi emikhakheni eminingi ehlukahlukene. lokhu kuhlanganisa amaqiniso amayelana nokuqonda umsebenzi kankulunkulu namaqiniso endlela yokuphila nendlela yokungena enkathini entsha. ngokwesibonelo lokhu kuhlanganisa: injongo yokuphatha kukankulunkulu; izimiso ezisekela umsebenzi wakhe; amaqiniso angempela omsebenzi kankulunkulu enkathini yomthetho nasenkathini yomusa; indlela unkulunkulu afeza ngayo umsebenzi wakhe wokwahlulela; ukubaluleka kokuba senyameni kukankulunkulu; indlela isintu esikhule ngayo kuze kube namuhla; indlela usathane akhohlakalisa ngayo isintu; indlela unkulunkulu asindisa ngayo isintu; indlela elibukeka ngayo ikusasa lesintu; ukuthi sizoba njani isiphetho sabantu abahlukahlukene; imibono amakholwa okufanele abe nayo; indlela yokwenza umsebenzi ngokwethembeka; indlela yokuba ngumuntu oqotho; indlela umuntu okufanele aphile ngayo ubuntu obejwayelekile; indlela yokusebenzela unkulunkulu ngendlela ehambisana nezinjongo zakhe; nendlela yokuthola ukulalela nokuthanda kwangempela unkulunkulu. ukwenza kukankulunkulu ukuba kutholakale la maqiniso kwenze abantu bakwazi ukuwuqonda kangcono nakakhulu umsebenzi kankulunkulu nesimo sakhe, nokuthi kubavumela ukuba bakwazi ukuyiqonda kangcono nakakhulu imvelo nengqikithi yabo kanye neqiniso lokonakala kwabo. ngaphezu kwalokho, la maqiniso enza abantu bakwazi ukuyibona ngokucacile indlela okufanele bayilandele yokuguqula isimo sabo. ngenxa yokubona ukwahlulela nokusola kukankulunkulu usomandla, ekugcineni abantu bakwazile ukuqonda izici ezingafanele okholweni lwabo oludala futhi bayaqaphela ukuthi nakuba bamukela ukuhlenga nomusa omkhulu kankulunkulu , basalangazelela nakakhulu ukuhlela ukuzijabulisa enyameni okwengeziwe nokuthola izibusiso eziphathekayo ezivela kunkulunkulu nokuthola ingcebo namaphupho abo ngonkulunkulu. ngaphezu kwalokho, noma beyaluza besebenzela unkulunkulu, lokho bakwenza ngoba befuna ukubusiswa nokwamukela umqhele. lokhu bakwenza egameni lodumo nenzuzo yomuntu siqu. abazenzi lezi zinto ngoba benza umsebenzi wabo njengabantu abadaliwe. akusho lutho ukuthi unkulunkulu ubanika umusa noma izibusiso ezingakanani, uma kukhona okuthile okuncane unkulunkulu ahluleka kukho ukuhlangabezana nemibono yabo, bayashesha ukumelana nokukhononda kunkulunkulu. baze babonise wonke umuntu ukuthi abenelisekile ngonkulunkulu noma baze bamlahle unkulunkulu. kudala abantu balahlekelwa unembeza nekhono labo lasekuqaleni lokucabanga ngokufanele ebukhoneni bukankulunkulu. abantu bakhohlakaliswe kakhulu usathane kangangokuba balahlekelwe yinswebu yabo yobuntu. amaqiniso akhishwa unkulunkulu usomandla enza abantu babe nokuqonda kweqiniso ngokukhohlakala kwabo futhi abakhombisa ukuthi banobugovu, bayisinengiso, futhi bantula ubuntu. ngesikhathi esifanayo, bafinyelela ekuqondeni ukubaluleka komsebenzi kankulunkulu wokusindisa owenziwa kubo, kanye nezinhloso zikankulunkulu ezinokucabanga, ezinomusa nomzamo onokunakisisa kanye nenani elakhokhwa ukuze kusindiswe umuntu. imimoya yabantu, ngalokho, kancane kancane iqala ukuvuka futhi unembeza nekhono labo lokucabanga ngendlela efanele kuqala ukubuya usuku nosuku. abantu abasafuni ukwanelisa inyama yabo, futhi abasahwebelani nonkulunkulu. kunalokho, bafuna kuphela ukufeza izinjongo zikankulunkulu futhi banike unkulunkulu konke abanakho. ngale ndlela, abantu, njengabantu abadaliwe, kancane kancane baba nobuhlobo obujwayelekile nomdali. baya ngokuya bemthanda unkulunkulu, bethobeka nakakhulu futhi bemkhonza ngokwengeziwe, ekugcineni baqala ukubukeka ngendlela okufanele umuntu abukeke ngayo. kafushane nje, unkulunkulu usomandla usinikeza amaqiniso esiwadinga ngokushesha ukuqonda ukuthola insindiso okholweni lwethu kunkulunkulu. usibonisa inkomba yendlela enkathini entsha, futhi usinikeza ukuhlinzeka kwangoqobo esikudingela ukuphila. konke lokhu kufakazela ukuthi indlela kankulunkulu usomandla iyindlela yangempela.